*Tämä artikkeli käsittelee vuonna 1995 syntynyttä jääkiekkopuolustajaa. Vuonna 1996 syntyneestä jääkiekkohyökkääjä Atte Mäkisestä on eri artikkeli.*

**Atte Adolf Mäkinen** (s. 17. toukokuuta 1995 Tampere) on suomalainen entinen jääkiekkopuolustaja. Hän pelasi urallaan SM-liigaa Tapparassa, Rauman Lukossa ja Mikkelin Jukureissa yhteensä 242 runkosarjaottelua tehopistein 4+19=23 ja 15 playoff-ottelua ilman tehopisteitä. Hän oli voittamassa Tapparassa Suomenmestaruutta vuonna 2016 ja SM-hopeaa vuonna 2015. Mäkinen pelasi kaksi kautta myös Ranskan Ligue Magnusin Dragons de Rouenissa. Hän oli pelityyliltään peruspuolustaja. Mäkinen laukoi oikealta. Hän lopetti pelaajauransa vain 26-vuotiaana vuonna 2021.

Ura
---

### Seuraura

Mäkinen on Tapparan kasvatti. Hän voitti seurassa C-nuorten SM-hopeaa vuonna 2011, jolloin Mäkinen toimi Tapparan varakapteenina.

SM-liigadebyyttinsä Mäkinen teki kaudella 2011–2012. Hän harjoitteli Tapparan liigajoukkueen mukana jo vuoden tammikuussa 2012 ja teki liigadebyyttinsä 21. tammikuuta 2012 vieraissa Jokereita vastaan vain 16-vuotiaana. Mäkinen sai ottelussa jääaikaa 13.56 minuuttia ja myös yhden kahden minuutin jäähyn estämisestä. Kaikkiaan Mäkinen pelasi kauden aikana kolme SM-liigaottelua. Suurimman osan kaudestaan hän pelasi kuitenkin vielä A-nuorissa.

Kaudella 2012–2013 Mäkinen ei pelannut yhtään SM-liigaottelua. Hän sai Tapparan miesten joukkueessa tililleen yhden European Trophy -ottelun, mutta pelasi suurimman osan kaudestaan kuitenkin joukkueen A-nuorissa, joiden varakapteenina Mäkinen toimi. Hän pelasi kauden aikana myös neljä Mestis-ottelua lainalla Lempäälän Kisassa tehden yhden maalin. Samassa kuussa Mäkinen teki 2+1-vuotisen jatkosopimuksen Tapparan kanssa.

Kaudella 2013–2014 Mäkinen pelasi Tapparan SM-liigajoukkueessa kymmenen runkosarja- ja seitsemän ET-ottelua tehden yhden syöttöpisteen. Hän pelasi suurimman osan kaudestaan lainalla LeKissä. Kevätkauden Mäkinen vietti lähinnä Tapparan A-nuorten vahvuudessa. Varsinaisella SM-liigan tulokaskaudellaan 2014–2015 Mäkinen teki 34 runkosarja- ja viidessä playoff-ottelussa tehot 1+2=3. Hän teki myös seitsemässä Mestarien liigan ottelussa yhden maalin, joka oli Mäkiselle ensimmäinen ammattilaissarjapeleissä ja syntyi CHL-avauksessa 21. elokuuta 2014 norjalaista Stavanger Oilersia vastaan. 9. lokakuuta 2014 hän teki SM-liigauransa avausmaalin Porin Ässiä vastaan. Mäkinen palkittiin ottelun *Ilta-Sanomien* yhden tähden tähtipelaajana. Hän voitti kauden päätteeksi SM-hopeaa. Mäkinen pelasi ison osan kaudestaan myös lainalla LeKissä, jossa hän pelasi Mestis-kauden loppuun ennen liittymistään takaisin Tapparan vahvuuteen. Helmikuussa 2015 Tappara käytti Mäkisen sopimuksessa olleen option ja teki vuoden mittaisen jatkosopimuksen hänen kanssaan.

Kaudella 2015–2016 Mäkinen vakiinnutti paikkansa Tapparan liigakokoonpanossa ja teki 48 runkosarja- ja kahdeksassa playoff-ottelussa kuusi syöttöpistettä sekä seitsemässä CHL-ottelussa tehot 1+1=2. Loppukaudella hänen roolinsa jäi kuitenkin pieneksi Tuukka Mäntylän hankinnan myötä ja Mäkinen jäi ajoittain kokoonpanon ulkopuolelle. Hän voitti kauden päätteeksi Suomenmestaruuden. Mäkinen pelasi kauden aikana 14 ottelua lainalla LeKissä ja vahvisti myös Tapparan A-nuoria pudotuspeleissä. Sibir Novosibirsk varasi hänet 83. pelaajana KHL:n varaustilaisuudessa 2016.

Mäkinen siirtyi kaudeksi 2016–2017 kaksivuotisella sopimuksella Rauman Lukkoon. Hän teki SM-liigan yhden kauden piste-ennätyksensä tehoilla 2+6=8. Kaudeksi 2018–2019 Mäkinen siirtyi vuoden mittaisella sopimuksella Ranskan Ligue Magnusin Dragons de Roueniin. Hän eteni joukkueen kanssa aina finaaleihin saakka, mutta Ranskan-mestaruuden vei lopulta kuitenkin Brûleurs de Loups de Grenoble seitsemän ottelun jälkeen voitoin 4–3. Kesäkuussa 2020 Mäkinen teki Rouenin kanssa vuoden mittaisen jatkosopimuksen.

Kaudeksi 2020–2021 Mäkinen palasi SM-liigaan ja siirtyi 1+1-vuotisella sopimuksella Mikkelin Jukureihin. 16. maaliskuuta 2021 ottelussa Oulun Kärppiä vastaan hän onnistui niin ikään tekemään ns. Gordie Howen hattutempun tehtyään ottelussa maalin ja syöttöpisteen sekä tapeltuaan Otto Karvisen kanssa 5+20-minuutin ottelurangaistuksen arvoisesti.

Elokuussa 2021 Mäkinen ilmoitti omalla Instagram-tilillään lopettaneensa pelaajauransa vain 26-vuotiaana. Hänen omien sanojensa mukaan Mäkisen intohimo ja motivaatio jääkiekon pelaamista kohtaan olivat hiipuneet vuosien varrella sekä samalla muiden asioiden merkitys elämässä oli kasvanut.

### Maajoukkueura

Mäkinen pelasi alle 20-vuotiaiden MM-kilpailuissa vuonna 2015. Vuoden 2014 MM-joukkueesta hän putosi viimeisten joukossa.

Mäkinen pelasi myös alle 18-vuotiaiden MM-kilpailuissa vuosina 2012 ja 2013. Hän toimi jälkimmäisessä turnauksessa Suomen varakapteenina ja voitti pronssia. Mäkinen pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Yhteensä Mäkinen pelasi 22 nuorten ja 62 poikien maaottelua. Hän toiminut sekä alle 17- että 18-vuotiaiden maajoukkueen kapteenina.

Yksityiselämä
-------------

Mäkinen avioitui heinäkuussa 2021 Suomen naisten jääkiekkomaajoukkueen maalivahti ja olympiapronssimitalisti (Pyeongchang 2018) Eveliina Suonpään kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Tappara | A-SM | 34 | 1 | 3 | 4 | 12 | – | – | – | – | – |  |  |  |  |  |  | U18 | 7 | 1 | 0 | 1 | 2 |
|  | Tappara | SM-liiga | 3 | 0 | 0 | 0 | 2 | – | – | – | – | – |
| 2012–2013 | Tappara | A-SM | 40 | 5 | 9 | 14 | 71 | 8 | 0 | 0 | 0 | 6 |  |  |  |  |  |  | U18 | 7 | 0 | 1 | 1 | 8 |
|  | LeKi | Mestis | 4 | 1 | 0 | 1 | 4 | – | – | – | – | – |
| 2013–2014 | Tappara | A-SM | 3 | 0 | 0 | 0 | 2 | 2 | 0 | 0 | 0 | 0 |
|  | Tappara | SM-liiga | 10 | 0 | 1 | 1 | 8 | – | – | – | – | – |
|  | LeKi | Mestis | 33 | 1 | 5 | 6 | 38 | – | – | – | – | – |
| 2014–2015 | Tappara | A-SM | 3 | 0 | 0 | 0 | 2 | – | – | – | – | – |  |  |  |  |  |  | JMM | 5 | 0 | 0 | 0 | 8 |
|  | Tappara | SM-liiga | 34 | 1 | 2 | 3 | 28 | 5 | 0 | 0 | 0 | 0 |
|  | LeKi | Mestis | 14 | 0 | 2 | 2 | 6 | 7 | 1 | 1 | 2 | 4 |
| 2015–2016 | Tappara | A-SM | 3 | 0 | 1 | 1 | 2 | 3 | 0 | 0 | 0 | 0 |
|  | Tappara | SM-liiga | 48 | 0 | 6 | 6 | 22 | 8 | 0 | 0 | 0 | 2 | Kanada-malja |
|  | LeKi | Mestis | 14 | 1 | 5 | 6 | 18 | – | – | – | – | – |
| 2016–2017 | Lukko | SM-liiga | 52 | 2 | 6 | 8 | 30 | – | – | – | – | – |
| 2017–2018 | Lukko | SM-liiga | 50 | 0 | 3 | 3 | 38 | 2 | 0 | 0 | 0 | 2 |
|  | KeuPa HT | Mestis | 1 | 0 | 0 | 0 | 0 | – | – | – | – | – |
| 2018–2019 | Rouen HE | Ranska | 44 | 4 | 10 | 14 | 60 | 16 | 0 | 4 | 4 | 37 |
| 2019–2020 | Rouen HE | Ranska | 39 | 2 | 7 | 9 | 54 | 4 | 1 | 0 | 1 | 6 |
| 2020–2021 | Jukurit | SM-liiga | 45 | 1 | 1 | 2 | 57 | – | – | – | – | – |
| 7 kautta | yhteensä | SM-liiga | 242 | 4 | 19 | 23 | 185 | 15 | 0 | 0 | 0 | 4 |
| 5 kautta | yhteensä | Mestis | 66 | 3 | 12 | 15 | 66 | 7 | 1 | 1 | 2 | 4 |
| 2 kautta | yhteensä | Ranska | 83 | 6 | 17 | 23 | 114 | 20 | 1 | 4 | 5 | 43 |

Lähteet
-------

* Atte Mäkinen The Internet Hockey Databasessa (englanniksi)
* Atte Mäkinen Eurohockey-sivustolla (englanniksi)
* Atte Mäkinen *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun saapumiserään III/15 hyväksytyt urheilijat *puolustusvoimat.fi*.  12.3.2015. Puolustusvoimat.  Arkistoitu 3.2.2016. Viitattu 7.1.2016.
2. 1 2 3 4 5 6 7 8  Atte Mäkinen *Elite Prospects*. Everysport Media Group AB.  (englanniksi)
3. ↑  Atte Mäkinen *Jatkoaika.com*. Jatkoaika r.y. Viitattu 26.6.2018.
4. ↑  Kaksi uutta liigadebytanttia huomenna kokoonpanossa *tappara.fi*.  20.2.2012. Tamhockey Oy. Viitattu 21.2.2012.
5. ↑  Tilastot - Liiga *liiga.fi*.  21.2.2012. Jääkiekon SM-liiga Oy. Viitattu 21.2.2012.
6. ↑  Raportti - Liiga *liiga.fi*.  21.2.2012. Jääkiekon SM-liiga Oy. Viitattu 23.2.2012.
7. ↑  Tappara jatkosopimuksiin mitalistiensa kanssa *Jatkoaika.com*.  29.4.2013. Jatkoaika r.y. Viitattu 25.5.2013.
8. ↑  Matches *championshockeyleague.com*.  21.8.2014. Champions Hockey League (CHL) AG. Viitattu 29.4.2015. (englanniksi)
9. ↑  Otteluseuranta *liiga.fi*.  9.10.2014. Jääkiekon SM-liiga Oy. Viitattu 17.10.2014.
10. ↑  Tappara katkaisi tappioputken komeasti - suurlupaukselle avauspiste *is.fi*.  9.10.2014. Sanoma Media Finland Oy. Viitattu 17.10.2014.
11. ↑  Tappara julkaisi nipun jatkosopimuksia *Jatkoaika.com*.  3.2.2015. Jatkoaika r.y. Viitattu 3.2.2015.
12. ↑  Laine, Eveliina: Tuukka Mäntylän hankinnan yllä leijailee uhkakuvia *Jatkoaika.com*.  11.2.2016. Jatkoaika r.y. Viitattu 29.4.2016.
13. ↑  Atte Mäkinen Lukkoon, Valentin Claireaux yhteistyöpelaajaksi *Jatkoaika.com*.  29.4.2016. Jatkoaika r.y. Viitattu 29.4.2016.
14. ↑  Ikonen, Sami: Tappara-kasvatti jättää Liigan 23-vuotiaana – siirtyy Ranskan pääsarjaan *suomikiekko.com*.  26.6.2018. Nordic Sport Media. Viitattu 26.6.2018.
15. ↑  CONFIRMATION : Atte Makinen ! *facebook.com*.  21.6.2019. Rouen Hockey Elite 76. Viitattu 25.4.2020. (ranskaksi)
16. ↑  Jukureiden miehistöön kuusi uutta kasvoa - konkarihyökkääjä Löfman siirtyy Mikkeliin *Jatkoaika.com*.  23.3.2020. Jatkoaika r.y. Viitattu 25.4.2020.
17. ↑  38 ottelun putki poikki: Jukurien suuryllättäjälle maali, syöttö ja tappelu – häntäpään joukkue kylvetti taas Kärppiä *MTVuutiset.fi*.  23.3.2020. Telia Company AB. Viitattu 30.8.2021.
18. ↑  Nuorten MM-pronssimitalisti jättää liigakentät - "Intohimo pelaamista ja jääkiekkoilijan elämää kohtaan on hiipunut" *Sportti.com*.  28.8.2021. Sport Content Oy. Viitattu 30.8.2021.
19. ↑  Suomen nuorten MM-joukkue varmistunut - Kasperi Kapanen jää pois joukkueesta *Jatkoaika.com*.  23.12.2013. Jatkoaika r.y. Viitattu 17.5.2014.
20. ↑  Pelaajat – M *tappara.fi*. Tamhockey Oy. Viitattu 26.6.2018.
21. ↑  Huttunen, Sasha: Naisleijonien maalivahti meni naimisiin SM-liigakiekkoilijan kanssa – sukunimi vaihtuu *is.fi*.  11.8.2021. Sanoma Media Finland Oy. Viitattu 12.8.2021.